
STANDARD DATABEHANDLERAFTALE – IKKE UNDERSKREVET
Version 1.2 · Udgivet og senest opdateret 9. august 2026 · Dokumentansvarlig: Jeppe Laursen, SkoleGPS.dk
Standardskabelonen skal udfyldes, vurderes og underskrives af den konkrete kommune/skoleejer og SkoleGPS. Den er ikke en myndighedsgodkendelse eller juridisk rådgivning.
Standardkontraktsbestemmelser
i henhold til artikel 28, stk. 3, i forordning 2016/679 (databeskyttelsesforordningen) med henblik på databehandlerens behandling af personoplysninger

mellem

[UDFYLDES AF KOMMUNEN/SKOLEEJEREN]
CVR [UDFYLDES AF KOMMUNEN/SKOLEEJEREN]
[UDFYLDES AF KOMMUNEN/SKOLEEJEREN]
[UDFYLDES AF KOMMUNEN/SKOLEEJEREN]
Danmark

herefter ”den dataansvarlige”

og

Jeppe Laursen, privatperson og ejer/driftsansvarlig for SkoleGPS.dk
CVR Ikke CVR-registreret (privatperson)
Sandbergvej 29
4760 Vordingborg
Danmark

herefter ”databehandleren”

der hver især er en ”part” og sammen udgør ”parterne”

HAR AFTALT følgende standardkontraktsbestemmelser (Bestemmelserne) med henblik på at overholde databeskyttelsesforordningen og sikre beskyttelse af privatlivets fred og fysiske personers grundlæggende rettigheder og frihedsrettigheder

[bookmark: _Toc237039920]Præambel

1. Disse Bestemmelser fastsætter databehandlerens rettigheder og forpligtelser, når denne foretager behandling af personoplysninger på vegne af den dataansvarlige.

2. Disse bestemmelser er udformet med henblik på parternes efterlevelse af artikel 28, stk. 3, i Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (databeskyttelsesforordningen).

3. I forbindelse med leveringen af SkoleGPS.dk – en webbaseret tjeneste til oprettelse og afvikling af undervisningsløb – behandler databehandleren personoplysninger på vegne af den dataansvarlige i overensstemmelse med disse Bestemmelser.

4. Bestemmelserne har forrang i forhold til eventuelle tilsvarende bestemmelser i andre aftaler mellem parterne.

5. Der hører fire bilag til disse Bestemmelser, og bilagene udgør en integreret del af Bestemmelserne.

6. Bilag A indeholder nærmere oplysninger om behandlingen af personoplysninger, herunder om behandlingens formål og karakter, typen af personoplysninger, kategorierne af registrerede og varighed af behandlingen.

7. Bilag B indeholder den dataansvarliges betingelser for databehandlerens brug af underdatabehandlere og en liste af underdatabehandlere, som den dataansvarlige har godkendt brugen af.

8. Bilag C indeholder den dataansvarliges instruks for så vidt angår databehandlerens behandling af personoplysninger, en beskrivelse af de sikkerhedsforanstaltninger, som databehandleren som minimum skal gennemføre, og hvordan der føres tilsyn med databehandleren og eventuelle underdatabehandlere.

9. Bilag D indeholder bestemmelser vedrørende andre aktiviteter, som ikke af omfattet af Bestemmelserne.

10. Bestemmelserne med tilhørende bilag skal opbevares skriftligt, herunder elektronisk, af begge parter.

11. Disse Bestemmelser frigør ikke databehandleren fra forpligtelser, som databehandleren er pålagt efter databeskyttelsesforordningen eller enhver anden lovgivning.
[bookmark: _Toc237039921]Den dataansvarliges rettigheder og forpligtelser

1. Den dataansvarlige er ansvarlig for at sikre, at behandlingen af personoplysninger sker i overensstemmelse med databeskyttelsesforordningen (se forordningens artikel 24), databeskyttelsesbestemmelser i anden EU-ret eller medlemsstaternes[footnoteRef:1] nationale ret og disse Bestemmelser. [1:  	Henvisninger til ”medlemsstat” i disse bestemmelse skal forstås som en henvisning til ”EØS medlemsstater”.] 


2. Den dataansvarlige har ret og pligt til at træffe beslutninger om, til hvilke(t) formål og med hvilke hjælpemidler, der må ske behandling af personoplysninger.

3. Den dataansvarlige er ansvarlig for, blandt andet, at sikre, at der er et behandlingsgrundlag for behandlingen af personoplysninger, som databehandleren instrueres i at foretage.
[bookmark: _Toc237039922]Databehandleren handler efter instruks

1. Databehandleren må kun behandle personoplysninger efter dokumenteret instruks fra den dataansvarlige, medmindre det kræves i henhold til EU-ret eller medlemsstaternes nationale ret, som databehandleren er underlagt. Denne instruks skal være specificeret i bilag A og C. Efterfølgende instruks kan også gives af den dataansvarlige, mens der sker behandling af personoplysninger, men instruksen skal altid være dokumenteret og opbevares skriftligt, herunder elektronisk, sammen med disse Bestemmelser.

2. Databehandleren underretter omgående den dataansvarlige, hvis en instruks efter vedkommendes mening er i strid med denne forordning eller databeskyttelsesbestemmelser i anden EU-ret eller medlemsstaternes nationale ret.


[bookmark: _Toc237039923]Fortrolighed

1. Databehandleren må kun give adgang til personoplysninger, som behandles på den dataansvarliges vegne, til personer, som er underlagt databehandlerens instruktionsbeføjelser, som har forpligtet sig til fortrolighed eller er underlagt en passende lovbestemt tavshedspligt, og kun i det nødvendige omfang. Listen af personer, som har fået tildelt adgang, skal løbende gennemgås. På baggrund af denne gennemgang kan adgangen til personoplysninger lukkes, hvis adgangen ikke længere er nødvendig, og personoplysningerne skal herefter ikke længere være tilgængelige for disse personer.

2. Databehandleren skal efter anmodning fra den dataansvarlige kunne påvise, at de pågældende personer, som er underlagt databehandlerens instruktionsbeføjelser, er underlagt ovennævnte tavshedspligt.

1. Databeskyttelsesforordningens artikel 32 fastslår, at den dataansvarlige og databehandleren, under hensyntagen til det aktuelle tekniske niveau, implementeringsomkostningerne og den pågældende behandlings karakter, omfang, sammenhæng og formål samt risiciene af varierende sandsynlighed og alvor for fysiske personers rettigheder og frihedsrettigheder, gennemfører passende tekniske og organisatoriske foranstaltninger for at sikre et beskyttelsesniveau, der passer til disse risici.

Den dataansvarlige skal vurdere risiciene for fysiske personers rettigheder og frihedsrettigheder som behandlingen udgør og gennemføre foranstaltninger for at imødegå disse risici. Afhængig af deres relevans kan det omfatte:

a. Pseudonymisering og kryptering af personoplysninger

b. evne til at sikre vedvarende fortrolighed, integritet, tilgængelighed og robusthed af behandlingssystemer og -tjenester

c. evne til rettidigt at genoprette tilgængeligheden af og adgangen til personoplysninger i tilfælde af en fysisk eller teknisk hændelse

d. en procedure for regelmæssig afprøvning, vurdering og evaluering af effektiviteten af de tekniske og organisatoriske foranstaltninger til sikring af behandlingssikkerhed.

2. Efter forordningens artikel 32 skal databehandleren – uafhængigt af den dataansvarlige – også vurdere risiciene for fysiske personers rettigheder som behandlingen udgør og gennemføre foranstaltninger for at imødegå disse risici. Med henblik på denne vurdering skal den dataansvarlige stille den nødvendige information til rådighed for databehandleren som gør vedkommende i stand til at identificere og vurdere sådanne risici.

3. Derudover skal databehandleren bistå den dataansvarlige med vedkommendes overholdelse af den dataansvarliges forpligtelse efter forordningens artikel 32, ved bl.a. at stille den nødvendige information til rådighed for den dataansvarlige vedrørende de tekniske og organisatoriske sikkerhedsforanstaltninger, som databehandleren allerede har gennemført i henhold til forordningens artikel 32, og al anden information, der er nødvendig for den dataansvarliges overholdelse af sin forpligtelse efter forordningens artikel 32.

Hvis imødegåelse af de identificerede risici – efter den dataansvarliges vurdering – kræver gennemførelse af yderligere foranstaltninger end de foranstaltninger, som databehandleren allerede har gennemført, skal den dataansvarlige angive de yderligere foranstaltninger, der skal gennemføres, i bilag C.

1. Databehandleren skal opfylde de betingelser, der er omhandlet i databeskyttelsesforordningens artikel 28, stk. 2, og stk. 4, for at gøre brug af en anden databehandler (en underdatabehandler).

2. Databehandleren må således ikke gøre brug af en underdatabehandler til opfyldelse af disse Bestemmelser uden forudgående generel skriftlig godkendelse fra den dataansvarlige.

3. Databehandleren har den dataansvarliges generelle godkendelse til brug af underdatabehandlere. Databehandleren skal skriftligt underrette den dataansvarlige om planlagte ændringer vedrørende tilføjelse eller udskiftning af underdatabehandlere med mindst 30 dages varsel og derved give den dataansvarlige mulighed for at gøre indsigelse inden brugen. Listen over godkendte underdatabehandlere fremgår af bilag B.



4. Når databehandleren gør brug af en underdatabehandler i forbindelse med udførelse af specifikke behandlingsaktiviteter på vegne af den dataansvarlige, skal databehandleren, gennem en kontrakt eller andet retligt dokument i henhold til EU-retten eller medlemsstaternes nationale ret, pålægge underdatabehandleren de samme databeskyttelsesforpligtelser som dem, der fremgår af disse Bestemmelser, hvorved der navnlig stilles de fornødne garantier for, at underdatabehandleren vil gennemføre de tekniske og organisatoriske foranstaltninger på en sådan måde, at behandlingen overholder kravene i disse Bestemmelser og databeskyttelsesforordningen.

Databehandleren er derfor ansvarlig for at kræve, at underdatabehandleren som minimum overholder databehandlerens forpligtelser efter disse Bestemmelser og databeskyttelsesforordningen.

5. Underdatabehandleraftale(r) og eventuelle senere ændringer hertil sendes – efter den dataansvarliges anmodning herom – i kopi til den dataansvarlige, som herigennem har mulighed for at sikre sig, at tilsvarende databeskyttelsesforpligtelser som følger af disse Bestemmelser er pålagt underdatabehandleren. Bestemmelser om kommercielle vilkår, som ikke påvirker det databeskyttelsesretlige indhold af underdatabehandleraftalen, skal ikke sendes til den dataansvarlige.



6. Hvis underdatabehandleren ikke opfylder sine databeskyttelsesforpligtelser, forbliver databehandleren fuldt ansvarlig over for den dataansvarlige for opfyldelsen af underdatabehandlerens forpligtelser. Dette påvirker ikke de registreredes rettigheder, der følger af databeskyttelsesforordningen, herunder særligt forordningens artikel 79 og 82, over for den dataansvarlige og databehandleren, herunder underdatabehandleren. 
[bookmark: _Toc237039926]Overførsel til tredjelande eller internationale organisationer

1. Enhver overførsel af personoplysninger til tredjelande eller internationale organisationer må kun foretages af databehandleren på baggrund af dokumenteret instruks herom fra den dataansvarlige og skal altid ske i overensstemmelse med databeskyttelsesforordningens kapitel V.

2. Hvis overførsel af personoplysninger til tredjelande eller internationale organisationer, som databehandleren ikke er blevet instrueret i at foretage af den dataansvarlige, kræves i henhold til EU-ret eller medlemsstaternes nationale ret, som databehandleren er underlagt, skal databehandleren underrette den dataansvarlige om dette retlige krav inden behandling, medmindre den pågældende ret forbyder en sådan underretning af hensyn til vigtige samfundsmæssige interesser.

3. Uden dokumenteret instruks fra den dataansvarlige kan databehandleren således ikke inden for rammerne af disse Bestemmelser:

a. overføre personoplysninger til en dataansvarlig eller databehandler i et tredjeland eller en international organisation
b. overlade behandling af personoplysninger til en underdatabehandler i et tredjeland
c. behandle personoplysningerne i et tredjeland

4. Den dataansvarliges instruks vedrørende overførsel af personoplysninger til et tredjeland, herunder det eventuelle overførselsgrundlag i databeskyttelsesforordningens kapitel V, som overførslen er baseret på, skal angives i bilag C.6.

5. Disse Bestemmelser skal ikke forveksles med standardkontraktsbestemmelser som omhandlet i databeskyttelsesforordningens artikel 46, stk. 2, litra c og d, og disse Bestemmelser kan ikke udgøre et grundlag for overførsel af personoplysninger som omhandlet i databeskyttelsesforordningens kapitel V.

1. Databehandleren bistår, under hensyntagen til behandlingens karakter, så vidt muligt den dataansvarlige ved hjælp af passende tekniske og organisatoriske foranstaltninger med opfyldelse af den dataansvarliges forpligtelse til at besvare anmodninger om udøvelsen af de registreredes rettigheder som fastlagt i databeskyttelsesforordningens kapitel III.

Dette indebærer, at databehandleren så vidt muligt skal bistå den dataansvarlige i forbindelse med, at den dataansvarlige skal sikre overholdelsen af:

a. oplysningspligten ved indsamling af personoplysninger hos den registrerede
b. oplysningspligten, hvis personoplysninger ikke er indsamlet hos den registrerede
c. indsigtsretten
d. retten til berigtigelse
e. retten til sletning (”retten til at blive glemt”)
f. retten til begrænsning af behandling
g. underretningspligten i forbindelse med berigtigelse eller sletning af personoplysninger eller begrænsning af behandling
h. retten til dataportabilitet
i. retten til indsigelse
j. retten til ikke at være genstand for en afgørelse, der alene er baseret på automatisk behandling, herunder profilering

2. I tillæg til databehandlerens forpligtelse til at bistå den dataansvarlige i henhold til Bestemmelse 6.3., bistår databehandleren endvidere, under hensyntagen til behandlingens karakter og de oplysninger, der er tilgængelige for databehandleren, den dataansvarlige med:

a. den dataansvarliges forpligtelse til uden unødig forsinkelse og om muligt senest 72 timer, efter at denne er blevet bekendt med det, at anmelde brud på persondatasikkerheden til Datatilsynet, medmindre det er usandsynligt, at bruddet indebærer en risiko for fysiske personers rettigheder eller frihedsrettigheder

b. den dataansvarliges forpligtelse til uden unødig forsinkelse at underrette den registrerede om brud på persondatasikkerheden, når bruddet sandsynligvis vil medføre en høj risiko for fysiske personers rettigheder og frihedsrettigheder

c. den dataansvarliges forpligtelse til forud for behandlingen at foretage en analyse af de påtænkte behandlingsaktiviteters konsekvenser for beskyttelse af personoplysninger (en konsekvensanalyse)

d. den dataansvarliges forpligtelse til at høre Datatilsynet inden behandling, såfremt en konsekvensanalyse vedrørende databeskyttelse viser, at behandlingen vil føre til høj risiko i mangel af foranstaltninger truffet af den dataansvarlige for at begrænse risikoen.

3. Parterne skal i bilag C angive de fornødne tekniske og organisatoriske foranstaltninger, hvormed databehandleren skal bistå den dataansvarlige samt i hvilket omfang og udstrækning. Det gælder for de forpligtelser, der følger af Bestemmelse 9.1. og 9.2.

1. Databehandleren underretter uden unødig forsinkelse den dataansvarlige efter at være blevet opmærksom på, at der er sket et brud på persondatasikkerheden.

2. Databehandlerens underretning til den dataansvarlige skal om muligt ske senest 24 timer efter, at databehandleren er blevet bekendt med bruddet, sådan at den dataansvarlige kan overholde sin forpligtelse efter databeskyttelsesforordningens artikel 33.

3. I overensstemmelse med Bestemmelse 9.2.a skal databehandleren bistå den dataansvarlige med at foretage anmeldelse af bruddet til den kompetente tilsynsmyndighed. Det betyder, at databehandleren skal bistå med at tilvejebringe nedenstående information, som ifølge artikel 33, stk. 3, skal fremgå af den dataansvarliges anmeldelse af bruddet til den kompetente tilsynsmyndighed:

a. karakteren af bruddet på persondatasikkerheden, herunder, hvis det er muligt, kategorierne og det omtrentlige antal berørte registrerede samt kategorierne og det omtrentlige antal berørte registreringer af personoplysninger

b. de sandsynlige konsekvenser af bruddet på persondatasikkerheden

c. de foranstaltninger, som den dataansvarlige har truffet eller foreslår truffet for at håndtere bruddet på persondatasikkerheden, herunder, hvis det er relevant, foranstaltninger for at begrænse dets mulige skadevirkninger.

4. Parterne skal i bilag C angive den information, som databehandleren skal tilvejebringe i forbindelse med sin bistand til den dataansvarlige i dennes forpligtelse til at anmelde brud på persondatasikkerheden til den kompetente tilsynsmyndighed.
[bookmark: _Toc237039929]Sletning og returnering af oplysninger

1. Ved ophør af tjenesterne vedrørende behandling af personoplysninger er databehandleren forpligtet til at slette alle personoplysninger, der er blevet behandlet på vegne af den dataansvarlige, og bekræfte over for den dataansvarlige, at oplysningerne er slettet, medmindre EU-retten eller medlemsstaternes nationale ret foreskriver opbevaring. Returnering kan i stedet aftales ved særskilt dokumenteret instruks, i det omfang det er teknisk muligt.






[bookmark: _Toc237039930]Revision, herunder inspektion

1. Databehandleren stiller alle oplysninger, der er nødvendige for at påvise overholdelsen af databeskyttelsesforordningens artikel 28 og disse Bestemmelser, til rådighed for den dataansvarlige og giver mulighed for og bidrager til revisioner, herunder inspektioner, der foretages af den dataansvarlige eller en anden revisor, som er bemyndiget af den dataansvarlige.

2. Procedurerne for den dataansvarliges revisioner, herunder inspektioner, med databehandleren og underdatabehandlere er nærmeret angivet i Bilag C.7. og C.8.

3. Databehandleren er forpligtet til at give tilsynsmyndigheder, som efter gældende lovgivningen har adgang til den dataansvarliges eller databehandlerens faciliteter, eller repræsentanter, der optræder på tilsynsmyndighedens vegne, adgang til databehandlerens fysiske faciliteter mod behørig legitimation.

1. Parterne kan aftale andre bestemmelser vedrørende tjenesten vedrørende behandling af personoplysninger om f.eks. erstatningsansvar, så længe disse andre bestemmelser ikke direkte eller indirekte strider imod Bestemmelserne eller forringer den registreredes grundlæggende rettigheder og frihedsrettigheder, som følger af databeskyttelsesforordningen.
[bookmark: _Toc237039932]Ikrafttræden og ophør

1. Bestemmelserne træder i kraft på datoen for begge parters underskrift heraf.

2. Begge parter kan kræve Bestemmelserne genforhandlet, hvis lovændringer eller uhensigtsmæssigheder i Bestemmelserne giver anledning hertil.

3. Bestemmelserne er gældende, så længe tjenesten vedrørende behandling af personoplysninger varer. I denne periode kan Bestemmelserne ikke opsiges, medmindre andre bestemmelser, der regulerer levering af tjenesten vedrørende behandling af personoplysninger, aftales mellem parterne.

4. Hvis levering af tjenesterne vedrørende behandling af personoplysninger ophører, og personoplysningerne er slettet eller returneret til den dataansvarlige i overensstemmelse med Bestemmelse 11.1 og Bilag C.4, kan Bestemmelserne opsiges med skriftlig varsel af begge parter.

5. Underskrift

På vegne af den dataansvarlige

Navn: [UDFYLDES AF KOMMUNEN/SKOLEEJEREN]
Stilling: [UDFYLDES AF KOMMUNEN/SKOLEEJEREN]
Telefonnummer: [UDFYLDES AF KOMMUNEN/SKOLEEJEREN]
E-mail: [UDFYLDES AF KOMMUNEN/SKOLEEJEREN]
Underskrift

På vegne af databehandleren

Navn: Jeppe Laursen
Stilling: Ejer og driftsansvarlig for SkoleGPS.dk (privatperson)
Telefonnummer: +45 40 87 45 38
E-mail: skolegpsdk@gmail.com
Underskrift
[bookmark: _Toc237039933]Kontaktpersoner hos den dataansvarlige og databehandleren

1. Parterne kan kontakte hinanden via nedenstående kontaktpersoner.

2. Parterne er forpligtet til løbende at orientere hinanden om ændringer vedrørende kontaktpersoner.

Navn: [UDFYLDES AF KOMMUNEN/SKOLEEJEREN]
Stilling: [UDFYLDES AF KOMMUNEN/SKOLEEJEREN]
Telefonnummer: [UDFYLDES AF KOMMUNEN/SKOLEEJEREN]
E-mail: [UDFYLDES AF KOMMUNEN/SKOLEEJEREN]


Navn: Jeppe Laursen
Stilling: Ejer og driftsansvarlig for SkoleGPS.dk (privatperson)
Telefonnummer: +45 40 87 45 38
E-mail: skolegpsdk@gmail.com


[bookmark: _Toc237039934]Bilag A	Oplysninger om behandlingen
A.1. Formålet med databehandlerens behandling af personoplysninger på vegne af den dataansvarlige

Formålet er at stille SkoleGPS.dk til rådighed for den dataansvarliges lærere og undervisningskonsulenter, så de kan oprette, dele, starte og gennemføre stedbaserede undervisningsløb, lade elever deltage uden elevkonto, vise opgaver og aktuelle poster, modtage besvarelser og eventuelle fotos samt give læreren status og resultater. Behandlingen må ikke anvendes til reklame, videresalg af elevdata, profilering eller andre uforenelige formål.

A.2. Databehandlerens behandling af personoplysninger på vegne af den dataansvarlige drejer sig primært om (karakteren af behandlingen)

Behandlingen omfatter indsamling, registrering, organisering, opbevaring, løbende opdatering, visning, begrænset videregivelse til godkendte underdatabehandlere, fejlsøgning, sletning og sikkerhedskopiering. Under et aktivt løb modtages elevens aktuelle GPS-position og overskrives løbende på deltagerposten. Positionen er ikke synlig efter 15 minutters inaktivitet og nulstilles fysisk ved næste femminutters oprydning, normalt senest efter cirka 20 minutter. Afslutning eller forladelse nulstiller straks, hvor det er muligt. Der opbygges ikke en særskilt positionshistorik for det normale løbsflow. Lærere kan dele et løb til afvikling; modtageren får en selvstændig kopi uden tidligere sessioner, deltagere, elevdata, resultater, PIN-koder eller live-status.

A.3. Behandlingen omfatter følgende typer af personoplysninger om de registrerede

Almindelige personoplysninger:
• Lærere/konsulenter: navn, e-mailadresse, bruger- og autentifikations-id, loginudbyder, kontostatus, oprettede undervisningsløb samt frivilligt samtykke til produktnyt.
• Elever/deltagere: valgfrit fornavn eller holdnavn, pseudonyme sessions- og deltager-id'er, aktuel GPS-position (breddegrad, længdegrad og eventuel nøjagtighed) under aktivt løb, tidsstempler, svar, point, gennemførelsesstatus og foto ved fotoopgave.
• Teknisk drift: IP-/netværksoplysninger hos drifts- og kortleverandører, browser, enhedstype, operativsystem, URL/sti uden hemmelige tokens, fejl- og driftsmetadata samt sikkerhedslog.
Der skal ikke behandles CPR-numre, særlige kategorier efter artikel 9, oplysninger om strafbare forhold eller fortrolige elevsager. Genkendelige personer må ikke fotograferes.
A.4. Behandlingen omfatter følgende kategorier af registrerede

• Elever og andre deltagere i undervisningsløb, typisk børn og unge.
• Lærere, pædagoger, undervisningskonsulenter, skoleadministratorer og andre autoriserede medarbejdere hos den dataansvarlige.
• Kontaktpersoner hos kommunen/skoleejeren.
Forældre/værger er kun registrerede, hvis de selv kontakter support eller indgår i en konkret, dokumenteret aktivitet.

A.5. Databehandlerens behandling af personoplysninger på vegne af den dataansvarlige kan påbegyndes efter disse Bestemmelsers ikrafttræden. Behandlingen har følgende varighed

Behandlingen kan påbegyndes efter ikrafttræden og fortsætter, mens den dataansvarlige anvender tjenesten. De enkelte kategorier opbevares efter bilag C.4. Ved ophør slettes oplysningerne efter bestemmelse 11.1 og bilag C.4. Aftalen forudsætter gratis adgang i skoleåret 2026/27; dette ændrer ikke databeskyttelsesforpligtelserne.

B.1. Godkendte underdatabehandlere

Ved Bestemmelsernes ikrafttræden har den dataansvarlige godkendt brugen af følgende underdatabehandlere

	NAVN
	CVR/REGISTRERING
	ADRESSE/BEHANDLINGSSTED
	BESKRIVELSE AF BEHANDLING

	Supabase, Inc.
	Amerikansk selskab; ikke dansk CVR
	Projektregion eu-west-1 (Irland) samt øvrige lokationer efter gældende DPA og underdatabehandlerliste
	Database, autentifikation, Storage, Realtime og serverfunktioner. Centrale konto-, løbs-, sessions-, deltager-, positions-, svar- og fotodata.

	Vercel Inc.
	Delaware nr. 5857312
	440 N Barranca Ave #4133, Covina, CA 91723, USA; behandling efter gældende DPA og underdatabehandlerliste
	Webhosting, edge/serverafvikling og webanalyse. Må kun anvendes på en plan med kontraktuel DPA-dækning for kommunens personoplysninger.

	Functional Software, Inc. (Sentry)
	Amerikansk selskab; ikke dansk CVR
	Valgt datalagringsregion Tyskland; support og øvrig behandling efter gældende DPA og underdatabehandlerliste
	Aktiv fejlmonitorering med applikationsredaktion. Ingen elevnavne, svar, lokationer, fotos, PIN-koder eller delingstokens må sendes.

	OpenAI Ireland Ltd.
	Irsk selskab; ikke dansk CVR
	EØS og øvrige lokationer efter gældende DPA, overførselsgrundlag og underdatabehandlerliste
	Frivillige lærerrettede AI-funktioner. Elevdata, genkendelige billeder, særlige kategorier og fortroligt materiale må ikke indsendes.



Ved Bestemmelsernes ikrafttræden har den dataansvarlige godkendt brugen af ovennævnte underdatabehandlere for den beskrevne behandlingsaktivitet. Databehandleren må ikke – uden den dataansvarliges skriftlige godkendelse – gøre brug af en underdatabehandler til en anden behandlingsaktivitet end den beskrevne og aftalte eller gøre brug af en anden underdatabehandler til denne behandlingsaktivitet.

B.2. Varsel for godkendelse af underdatabehandlere

Databehandleren varsler planlagte tilføjelser eller udskiftninger mindst 30 dage før den nye underdatabehandler tages i brug. Den dataansvarlige kan inden fristens udløb gøre skriftlig og sagligt begrundet indsigelse. Bugsnag/SmartBear, Stripe og andre betingede integrationer er ikke godkendte underdatabehandlere efter denne version og må ikke aktiveres til kommunens personoplysninger uden varsling og skriftligt behandlingsgrundlag.

C.1. Behandlingens genstand/instruks
Databehandlerens behandling af personoplysninger på vegne af den dataansvarlige sker ved, at databehandleren udfører følgende:

Databehandleren instrueres i alene at behandle de i bilag A beskrevne oplysninger for at levere, sikre, vedligeholde og supportere SkoleGPS.dk for den dataansvarlige. Databehandleren må ikke anvende oplysningerne til egne markedsføringsformål, videresalg, reklameprofilering eller træning af offentlige AI-modeller. Den dataansvarlige instruerer sine brugere i at anvende holdnavn eller kort fornavn frem for fuldt navn, undgå særlige kategorier og undlade at fotografere genkendelige personer. AI-funktioner må ikke modtage elevdata eller andet personhenførbart materiale.

C.2. Behandlingssikkerhed
Sikkerhedsniveauet skal afspejle:

Behandlingen vedrører navnlig børn og unge og kan under aktive løb omfatte præcis lokation, svar og fotos. Selv om særlige kategorier ikke er tilsigtet, kan et foto eller fritekstsvar utilsigtet afsløre følsomme forhold. Sikkerhedsniveauet skal derfor være højt for elevdata, og adgangen skal begrænses til den relevante lærer, den enkelte deltagers egen aktive session og strengt nødvendige driftsfunktioner. Kommunen afgør, om behandlingen kræver en konsekvensanalyse (DPIA).
Databehandleren er herefter berettiget og forpligtet til at træffe beslutninger om, hvilke tekniske og organisatoriske sikkerhedsforanstaltninger, der skal gennemføres for at etableret det nødvendige (og aftalte) sikkerhedsniveau.

Databehandleren skal dog – under alle omstændigheder og som minimum – gennemføre følgende foranstaltninger, som er aftalt med den dataansvarlige:

Elever deltager uden elevkonto og bør angive holdnavn eller kort fornavn. Interne UUID'er bruges til bruger-, sessions- og deltagerbinding. Delingslinks bruger en rå hemmelighed i URL-fragmentet, som fjernes fra browserens synlige historik efter aflæsning; alene SHA-256-digest lagres. Transport sker via HTTPS/TLS. Kryptering i hvile hos hosting-/databaseleverandører skal dokumenteres via deres aktuelle sikkerheds- og DPA-materiale.

Adgang styres med autentifikation, row-level security, ejerskabskontrol, deltagerbinding og server-only privilegerede nøgler. Rå service-nøgler må ikke eksponeres i klienten. Medarbejder- og administratoradgang følger mindst mulige rettigheder. Der er aktuelt én driftsansvarlig; enhver senere hjælper skal have dokumenteret fortrolighed og særskilt, behovsbestemt adgang. Ændringer testes før frigivelse, og kritiske elevflows afgrænses mod utilsigtede ændringer.

Driften baseres på hosting- og databaseleverandørernes til enhver tid gældende redundans og backupfunktioner. Der gives ikke en særskilt garanti for et bestemt RTO eller RPO i denne aftale. Databehandleren prioriterer genetablering og orienterer den dataansvarlige ved en hændelse. Leverandørernes dokumenterede backupretention gælder; Storage-objekter er ikke omfattet af Supabase-databasebackups. Kommunen kan kræve en særskilt kontinuitetsaftale før ibrugtagning.

Der anvendes typecheck, lint, build, målrettede automatiserede tests samt fokuserede browser- og sikkerhedstests ved væsentlige ændringer. Sikkerhedsrelevante migrationer gennemgås særskilt og afprøves isoleret, før de eventuelt køres mod hosted miljø. Afhængigheder og leverandørvilkår gennemgås løbende og mindst årligt i forbindelse med DPO-/tilsynsopfølgning.

Lærerområder kræver login. Elevadgang sker via kortvarig løbskode/QR til en aktiv session og bindes til en pseudonym deltageridentitet. Afsluttede eller ugyldige sessioner må ikke give adgang til nye data. Resultater er begrænset til løbets ejer. Delingslinks kan deaktiveres, må ikke indekseres eller caches og må ikke logges med rå token.

Al browser-, API- og leverandørtrafik skal ske over HTTPS/TLS. Autorisationsoplysninger og service-nøgler sendes kun i relevante beskyttede kanaler. URLs, fejlrapporter og analytics skal redigeres for PIN-koder, delingstokens, navne, deltager-id'er, svar, billeder og lokation.

Databaseadgang beskyttes med row-level security og serverkontrol. Fotoobjekter gemmes i en privat Storage-bucket. Visning kræver autentificeret lærer og kontrol af løbs-, svar- og fotoejerskab. En beskyttet, ikke-cachebar SkoleGPS-fotoproxy streamer derefter billedets bytes; hverken Storage-sti eller signed Storage-URL udleveres til browseren. Uploads dekodes med en fast grænse på 12 millioner pixels, rotation anvendes, og billedet genkodes som JPEG uden EXIF- eller GPS-metadata. Fotoopgaver må fortsat kun bruges til ting, steder og ikke-personhenførbare motiver. Læreren kan rydde fotos og øvrige elevdata fra resultatsiden, hvor Storage-objekt og databasepost slettes samlet.

Primær hosting og database drives i leverandørernes datacentre med deres fysiske kontroller. Databehandlerens lokale enheder skal være adgangskodebeskyttede, opdaterede og utilgængelige for uautoriserede. Lokale downloads af elevdata må ikke foretages, medmindre den dataansvarlige har givet dokumenteret instruks og opbevaring/sletning er aftalt.

Administrativ adgang fra hjemme-/fjernarbejdsplads må kun ske fra betroet, opdateret enhed over krypteret forbindelse og med stærk, unik adgangskode; multifaktorautentifikation skal være aktiveret, hvor leverandøren understøtter det. Skærm og session låses ved fravær, og elevdata må ikke udskrives eller deles via privat e-mail/chat.

Der logges begrænsede drifts- og fejloplysninger. Sentry aktiveres kun ved eksplicit konfiguration, fjerner bruger-, server-, request- og enhedskontekst og redigerer navne, e-mail, IP, PIN-/løbskoder, tokens, sessions- og deltager-id'er, svar, fotostier, URL-legitimationsoplysninger og lokation. Delings- og fotoudleveringsflow er fravalgt i analytics. Vercel Analytics behandler tekniske besøgsdata. Bugsnag findes som en betinget kodeintegration, men må ikke aktiveres til kommunal behandling uden skriftlig ændringsmeddelelse, leverandøraftale og tilsvarende global redaktion. Logdata må ikke bruges til elevprofilering.

C.3 Bistand til den dataansvarlige
Databehandleren skal så vidt muligt – inden for det nedenstående omfang og udstrækning – bistå den dataansvarlige i overensstemmelse med Bestemmelse 9.1 og 9.2 ved at gennemføre følgende tekniske og organisatoriske foranstaltninger:

Databehandleren bistår uden unødig forsinkelse med søgning, adgangsbegrænsning, rettelse, sletning, eksport hvor teknisk muligt, håndtering af registreredes anmodninger, vurdering af sikkerhedsbrud, dokumentation til anmeldelse, konsekvensanalyse og forudgående høring. Henvendelser fra elever/forældre henvises som udgangspunkt til den dataansvarlige.

Læreren kan fra resultatsiden slette billeder, besvarelser, deltagere og live-sessioner for et løb. Databehandleren kan efter verificeret instruks bistå med yderligere sletning. Ved brud leveres om muligt inden for 24 timer en foreløbig beskrivelse af hændelsen, berørte kategorier, omtrentligt omfang, sandsynlige konsekvenser og trufne/foreslåede afhjælpninger; manglende oplysninger eftersendes løbende.

C.4 Opbevaringsperiode/sletterutine
1. Fotos: private Storage-objekter og billedreferencer slettes automatisk efter 30 dage. Læreren kan slette tidligere fra resultatsiden. Hosted cron skal aktiveres og verificeres efter deployment; indtil det er dokumenteret, er lærerens manuelle oprydning den bindende driftsprocedure.
2. Øvrige elev-/sessionsdata: svar, deltagere, navne, beskeder og afsluttede live-sessioner slettes automatisk efter 90 dage fra afslutning eller dokumenteret inaktivitet. Aktive sessioner uden retentionsanker bevares. Læreren kan slette tidligere. Hosted aktivering skal dokumenteres, før automatisk sletning oplyses som aktiv i produktion.
3. Aktuel position: overskrives løbende og er ikke synlig efter 15 minutters inaktivitet. Den nulstilles fysisk ved næste femminutters oprydning, normalt senest efter cirka 20 minutter, og straks ved afslutning/forladelse, hvor det er muligt. Positionsfelter gemmes ikke i arkiverede svar.
4. Lærerkonto og lærerskabte løb: opbevares, mens kontoen/aftalen er aktiv, og slettes efter dokumenteret anmodning eller ved ophør, bortset fra lovpligtig opbevaring.
5. Tekniske oprydningslogs uden elevoplysninger slettes efter 30 dage. Øvrige driftslogs/backups følger de skriftligt godkendte leverandørvilkår; særskilte kommunale krav aftales skriftligt.
6. Ved aftalens ophør slettes personoplysninger og eksisterende kopier i aktive systemer uden unødig forsinkelse; rester i lovlige, lukkede backups udløber efter leverandørens godkendte retention og må ikke bruges til andre formål. Databehandleren bekræfter sletningen skriftligt.
 
C.5 Lokalitet for behandling
Behandling af de af Bestemmelserne omfattede personoplysninger kan ikke uden den dataansvarliges forudgående skriftlige godkendelse ske på andre lokaliteter end følgende:

• SkoleGPS' applikationsdrift: Vercel Inc.; behandling i USA og andre lokationer efter leverandørens gældende DPA, underdatabehandlerliste og overførselsgrundlag.
• Database, autentifikation og Storage: Supabase, Inc.; den lokalt tilknyttede projektkonfiguration angiver region eu-west-1 (Irland), mens support, backups og underleverandører kan indebære andre lokationer efter leverandørens gældende DPA.
• Fejlmonitorering: Functional Software, Inc. (Sentry); valgt datalagringsregion Tyskland, med support og underleverandører efter leverandørens gældende DPA.
• Lærerrettet AI: OpenAI Ireland Ltd. efter gældende DPA og underdatabehandlerliste, hvis læreren frivilligt bruger funktionen; elevdata må ikke sendes.
• Databehandlerens administrative arbejde: Sandbergvej 29, 4760 Vordingborg, Danmark.
Andre lokaliteter eller væsentlige ændringer kræver skriftlig godkendelse efter bilag B.

C.6 Instruks vedrørende overførsel af personoplysninger til tredjelande
Den dataansvarlige instruerer kun til overførsel uden for EØS, hvis den konkrete leverandør, behandlingsaktivitet, lokation og overførselsmekanisme fremgår af bilag B/C og er skriftligt godkendt. Overførsler skal baseres på en gyldig afgørelse om tilstrækkeligt beskyttelsesniveau, EU-Kommissionens standardkontraktbestemmelser og nødvendige supplerende foranstaltninger eller andet gyldigt kapitel V-grundlag. Kommunen foretager/vedligeholder den nødvendige overførselsvurdering.

For Vercel, Supabase, Sentry og OpenAI anvendes leverandørernes gældende DPA, underdatabehandlerliste og relevante overførselsgrundlag. Databehandleren må kun aktivere en leverandør til kommunens personoplysninger, når den konkrete konto og plan er omfattet af et gyldigt databehandlergrundlag. Væsentlige ændringer varsles efter bilag B.

Hvis den dataansvarlige ikke i disse Bestemmelser eller efterfølgende giver en dokumenteret instruks vedrørende overførsels af personoplysninger til et tredjeland, er databehandleren ikke berettiget til inden for rammerne af disse Bestemmelser at foretage sådanne overførsler.

C.7 Procedurer for den dataansvarliges revisioner, herunder inspektioner, med behandlingen af personoplysninger, som er overladt til databehandleren
Den dataansvarlige kan én gang årligt og ved konkret sikkerhedshændelse eller myndighedskrav anmode om dokumentation for efterlevelse. Databehandleren leverer inden rimelig frist relevante politikker, testresultater, leverandør-DPA'er, underdatabehandlerlister og anden tilgængelig dokumentation med nødvendige fortroligheds- og sikkerhedsbegrænsninger. Hvis dokumentationen ikke er tilstrækkelig, kan den dataansvarlige gennemføre en forholdsmæssig fjernrevision eller inspektion med mindst 30 dages varsel, medmindre et brud eller myndighedskrav nødvendiggør kortere varsel. Parterne aftaler omfang og omkostninger på forhånd; databehandleren afsætter rimelig nødvendig tid.

C.8 Procedurer for revisioner, herunder inspektioner, med behandling af personoplysninger, som er overladt til underdatabehandlere
Databehandleren følger mindst årligt de godkendte underdatabehandleres aktuelle sikkerheds-, revisions- og databeskyttelsesdokumentation samt væsentlige ændringer og hændelser. Tilgængelige SOC-/ISO-erklæringer, DPA'er, underdatabehandlerlister og overførselsdokumentation indhentes eller henvises til efter anmodning. Den dataansvarlige kan kræve supplerende dokumentation eller gøre indsigelse efter bilag B. Hvis en væsentlig risiko ikke kan afhjælpes, må den pågældende underdatabehandler/funktion ikke anvendes til kommunens personoplysninger.

D.1 Dokumentstatus og indgåelse
Dette dokument er Standarddatabehandleraftale – SkoleGPS, version 1.2, udgivet og senest opdateret 9. august 2026. Den downloadede fil er en ikke underskrevet standardskabelon baseret på Datatilsynets standardbestemmelser. Kommunen/skoleejeren udfylder egne parts-, kontakt- og underskriftsfelter og foretager sin egen juridiske, sikkerhedsmæssige og eventuelle DPIA-vurdering. Dokumentet er ikke en certificering eller myndighedsgodkendelse.
D.2 Gratis tjeneste i skoleåret 2026/27
SkoleGPS stilles gratis til rådighed for danske skoler og kommuner i skoleåret 2026/27. Gratis levering ændrer ikke parternes pligter efter databeskyttelsesreglerne. Eventuelle senere betalings-, support-, oppetids-, ansvar- og opsigelsesvilkår aftales særskilt og må ikke forringe disse standardbestemmelser eller de registreredes rettigheder.
D.3 Obligatoriske brugsregler for den dataansvarlige
Den dataansvarlige skal instruere brugerne i: (a) at anvende holdnavn eller kort fornavn frem for fuldt elevnavn, (b) ikke at indtaste CPR-numre, særlige kategorier, diagnoser, elevsager eller andre fortrolige oplysninger, (c) ikke at fotografere genkendelige personer, (d) ikke at sende elevdata eller personhenførbart materiale til AI-funktioner, (e) at rydde løbsdata efter bilag C.4 og (f) at behandle løbskoder, QR-koder og delingslinks fortroligt.
D.4 Foto – bindende anvendelsesbegrænsning
Fotoopgaver må i kommunal brug alene omfatte ting, steder eller andre ikke-personhenførbare motiver. Genkendelige personer, elevnavne, skærmbilleder med personoplysninger og andet personhenførbart eller fortroligt indhold må ikke fotograferes eller uploades. Fotoobjekter ligger i privat Storage og streames kun til løbets ejer gennem en beskyttet, ikke-cachebar SkoleGPS-fotoproxy. Storage-stier og signed Storage-URLs udleveres ikke til browseren. Ønsker kommunen senere personhenførbare fotos, kræver det en fornyet risikovurdering og skriftlig ændring af instruksen.
D.5 Eksterne kort-, AI- og indholdstjenester
SkoleGPS' browser kan hente kortfliser/geokodning fra OpenStreetMap/Nominatim, CARTO og Esri samt enkelte offentlige medieaktiver. Lærerens frivillige AI- og indholdsværktøjer kan benytte OpenAI, Pollinations, YouTube og Apple iTunes-søgning. Disse tjenester kan modtage brugerens IP-adresse, browsermetadata og den forespurgte kortflise/søgning direkte. Der sendes ikke tilsigtet elevnavn, elevsvar, elevfoto eller elevlokation til AI- og indholdsværktøjerne. Kommunen skal instruere lærerne i kun at bruge ikke-personhenførbart materiale og kan beslutte at undlade de frivillige funktioner. Korttjenesterne modtager teknisk nødvendige IP- og forespørgselsdata.
D.6 Kommunens konkrete valg ved indgåelse
1. Kommunens juridiske navn, CVR, adresse, kontaktperson, underskriver og behandlingsgrundlag.
2. Kommunens vurdering af behovet for en konsekvensanalyse (DPIA) ved børn og lokation.
3. Om fotoopgaver med ikke-personhenførbare motiver må anvendes.
4. Om de frivillige lærerrettede AI- og indholdsfunktioner må anvendes.
5. Kommunens ansvar for tidligere manuel sletning og kontrol af de aftalte automatiske frister.
6. Kommunens kontaktvej ved sikkerhedsbrud og anmodninger fra registrerede.
7. Eventuelle supplerende krav til oppetid, support, revision, ansvar, forsikring, værneting og ophør i en særskilt hovedaftale.
D.7 Forberedt login-overdragelse til DagensTavle
DagensTavle-SSO er forberedt bag feature flags og er ikke aktivt i produktion, før en senere godkendt deployment og konfiguration er verificeret. Når det aktiveres, overdrages kun lærerens stabile bruger-id, verificerede e-mail, visningsnavn og loginudbyder gennem en kortlivet, single-use serverforbindelse. Der anvendes alene identitets-scopes openid, email og profile. DagensTavle modtager ingen elevdata, løb, deltagere, svar, fotos, GPS, resultater, Supabase-session, JWT, OAuth-kode eller service-role-nøgle. De kortlivede request- og nonceværdier gemmes kun som hashes, udløber senest efter to minutter og kan slettes idempotent; DagensTavle opretter sin egen host-only session og kræver særskilt accept af egne vilkår.

